
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 443 


3 Απριλίου 2000 


ΑΠΟΦΑΣΕΙ Σ 

Αριθ. 341561/2645 

Γενικός Τεχνικός Κανονισμός Αποδοχής Ποικιλιών Καλ¬ 
λιεργούμενων Γ εωργικών Ειδών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΥΦΥΠΟΥΡΓΟΣ ΓΕΩΡΓΙΑΣ 

Έχοντας υπόψη 

Ι.Τιςδιατάξεις: 

α) Του άρθρου 6 του Ν. 1564/1985 «Οργάνωση παρα¬ 
γωγής και εμπορίας του πολλαπλασιαστικού υλικού φυτι¬ 
κών ειδών» (ΦΕΚ 164/τ.Α/85) όπωςτροποποιήθηκε και συ¬ 
μπληρώθηκε με το άρθρο 5 του Ν. 2732/99 «Διεπαγγελ- 
ματικές Οργανώσεις και ρύθμιση θεμάτων αρμοδιότητας 
του Υπουργείου Γεωργίας» (ΦΕΚ 154 Α). 

β) Του άρθρου 1 παρ. 1, 2 και 3 του Ν. 1338/1983 
«Εφαρμογή του Κοινοτικού Δικαίου» (ΦΕΚ 34/Α/83) όπως 
τροποποιήθηκε από το άρθρο 6 του Ν. 1440/1984 «Συμ¬ 
μετοχή της Ελλάδας, στο κεφάλαιο στα αποθεματικά και 
στις προβλέψεις της Ευρωπαϊκής Τράπεζας Επενδύσε¬ 
ων, στο κεφάλαιο της Ευρωπαϊκής Κοινότητας Άνθρακος 
και Χάλυβος και του Οργανισμού Εφοδιασμού «ΕΥΡΑ- 
ΤΟΜ» (ΦΕΚ70Α) και του άρθρου 65 του Ν. 1892/1990 «Για 
τον εκσυγχρονισμό και την ανάπτυξη και άλλες διατάξεις» 
(ΦΕΚ 101 Α). 

γ) Του άρθρου 29 Ατού Ν. 1558/1986 «Κυβέρνηση και 
Κυβερνητικά Όργανα» (ΦΕΚ 134 Α), όπως αυτό προστέ¬ 
θηκε με το άρθρο 27 του Ν. 2081/1992 «Ρύθμιση του θε¬ 
σμού των Επιμελητηρίων, τροποποίηση διατάξεωντου Ν. 
1721/1987 για τον εκσυγχρονισμό των επαγγελματικών 
οργανώσεων των εμπόρων , βιοτεχνών και λοιπών επαγ¬ 
γελματικόν και άλλες διατάξεις» (ΦΕΚ 154 Α) και τροπο¬ 
ποιήθηκε μετο άρθροίπαράγραφος 2ατου Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (ΦΕΚ 38 Α). 

2. Την αριθ. 3369/3.11.1998 απόφαση του Πρωθυπουρ¬ 
γού και του Υπουργού Γεωργίας «Ανάθεση αρμοδιοτήτων 
στον Υφυπουργό Γεωργίας Κωνσταντίνο Βρεττό και Πα- 
ρασκευά Φούντά» (ΦΕΚ 1135/Β). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
προϋπολογισμού. 

4. Την από 23.11.99 Γνωμοδότηση της Τεχνικής Επιτρο¬ 
πής Πολλαπλασιαστικού Υλικού (ΤΕΠΥ) αποφασίζουμε : 


Άρθρο 1 
ΣΚΟΠΟΣ 

Καθορίζουμε σε συμμόρφωση προς την οδηγία 
70/457/ΕΟΚτου Συμβουλίου, της 29ης Σεπτεμβρίου 1970 
περί του κοινού καταλόγου ποικιλιών καλλιεργούμενων 
φυτικών ειδών (Ε.ΕΕ.225. της 12.10.1970 σελ. 1) όπως 
τροποποιήθηκε μεταγενέστερα με: 

Α) Τις οδηγίες 

I. 72/274/ΕΟΚ «Ι_.171,29.7.1972, ΣΕΛ.37» 

2. 72/418/ΕΟΚ «1.287,26.12.1972, ΣΕΛ.22» 

3. 73/418/ΕΟΚ «1.287,27.12.1973, ΣΕΛ.79» 

4. 78/55/ΕΟΚ «1.16,20.1.1978, ΣΕΛ.23» 

5. 79/692/ΕΟΚ «1.205,13.8.1979,ΣΕΛ. 1» 

6. 79/967/ΕΟΚ «1.293, 20.11.1979, ΣΕΛ. 16» 

7. 80/1141/ΕΟΚ «1.341,16.12.1980, ΣΕΛ.27» 

8. 86/155/ΕΟΚ«Ι_.118,7.5.1986, ΣΕΛ.23» 

9. 88/380/ΕΟΚ «Ι_. 187,16.7.1988, ΣΕΛ.31» 

10. 90/654/ΕΟΚ «1.353,17.12.1990, ΣΕΛ.48» 

II. 98/95/ΕΚ «Ε.25,1.2.1999, ΣΕΛ. 1» 

12. 98/96/ΕΚ «1.25,1.2.1999, ΣΕΛ.27» 

Β) Τις πράξεις προσχώρησης 

1.1.73,27.3.1972, σελ. 14 

2.1.291,19.11.1978, σελ. 17 

3.1.302,15.11.1985, σελ. 23 

4.1_.1,/1995, σελ. 1 

Γ) Τους κανονισμούς 

1.3768/85/ΕΟΚ «1.362,31.12.1985, ΣΕΛ. 27» 

2. 2100/94/ΕΚ «Ε.227,1.9.1994, ΣΕΛ. 1» όπως τροποποι¬ 
ήθηκε από τον κανονισμό 2506/95/ΕΚ «1.258,28.10.1995, 
σελ. 3» 

3. 258/97/ΕΚ «1.43,14.2.1997, σελ. 1» 

τους όρους αποδοχής των ποικιλιών τεύτλων , κτηνο- 
τροφικών φυτών και οσπρίων , σιτηρών , γεωμήλων , και 
ελαιούχων και κλωστικών φυτών για να περιληφθούν στον 
Εθνικό κατάλογο ποικιλιών καλλιεργούμενων φυτικών ει¬ 
δών των οποίων οι σπόροι προς σπορά ή τα φυτά προς 
φύτευση μπορούν να τεθούν σε εμπορία σύμφωνα με τις 
διατάξεις του Γενικού Τεχνικού Κανονισμού Ελέγχου και 
Πιστοποίησης σπόρων σποράς, τεύτλων, κτηνοτροφικών 
φυτών και οσπρίων, σιτηρών, κονδύλων πατάτας για φύ¬ 
τευση και των σπόρων σποράς ελαιούχων και κλωστικών 
φυτών. 

Άρθρο 2 
ΟΡΙΣΜΟΙ 

Γιατους σκοπούς της παρούσας απόφασης ως «Επίση¬ 
μες Διατάξεις» νοούνται οι διατάξεις οι οποίες θεσπίζο¬ 
νται από τον Υπουργό Γεωργίας, βάσει των παρεχόμενων 
εξουσιοδοτήσεων από την κείμενη νομοθεσία. 

Άρθρο 3 

«Κατάρτιση Εθνικού Κατάλογου Ποικιλιών 
Καλλιεργούμενων Γεωργικών Ειδών» 

1. Κάθε χρόνο καταρτίζεται από το Ινστιτούτο Ελέγχου 
Ποικιλιών Καλλιεργουμένων Φυτών (I. Ε. Π. Κ.Φ.) σε συνερ¬ 
γασία με την αρμόδια Δ/νση του Υπουργείου Γεωργίας 
«Εθνικός Κατάλογος Ποικιλιών Καλλιεργούμενων Γεωρ¬ 
γικών Ειδών» των επίσημα αποδεκτών ποικιλιών για την πι¬ 
στοποίηση και την εμπορία στη Χώρα μας. Τον κατάλογο 
που αναφέρεται στο άρθρο 9 μπορεί να συμβουλεύεται 
κάθε ενδιαφερόμενος. 

2. Σε περίπτωση ποικιλιών (καθαρών σειρών, υβριδίων) 
που πρόκειται να χρησιμοποιηθούν αποκλειστικά ως συ¬ 
στατικά για τελικές ποικιλίες, οι διατάξεις της παρ. 1 
εφαρμόζονται μόνον εφ’ όσον οι σπόροι που ανήκουν σ’ 
αυτές , πρέπει να διατεθούν στο εμπόριο με τα ονόματα 
τους. Σύμφωνα με την Κοινοτική διαδικασία μπορούν να 
καθορισθούν οι όροι υπό τους οποίους οι διατάξεις της 
παρ. 1 εφαρμόζονται και σε άλλες ποικιλίες που χρησιμο¬ 
ποιούνται ως γονείς. Στην περίπτωση σιτηρών εκτός του 
αραβοσίτου , είναι δυνατή η εφαρμογή των διατάξεων 
αυτών σε άλλες ποικιλίες που χρησιμοποιούνται ως γο¬ 
νείς όσον αφορά τους σπόρους που προορίζονται να πι¬ 
στοποιηθούν στη χώρα μας. Οι ποικιλίες που χρησιμο¬ 
ποιούνται ως γονείς, αναφέρονται με αυτή την ιδιότητά 
τους. 

3. Σε περιπτώσεις ποικιλιών γεωργικών ειδών που πα¬ 
ρουσιάζουν περιορισμένο γεωργικό ενδιαφέρον στη χώ¬ 
ρα μας , είναι δυνατή η αποδοχή μιας ποικιλίας των ως 
άνω ειδών που είναι γραμμένη είτε στον κοινό κατάλογο ή 
στον κατάλογο άλλου κράτους μέλους , θεωρώντας ότι η 
ως άνω αποδοχή είναι ισοδύναμη με την αποδοχή στον 
Εθνικό μας κατάλογο. Στην περίπτωση αυτή η χώρα μας 
απαλλάσσεται των υποχρεώσεων που προβλέπονται 

στο άρθρο 7 , στο άρθρο 9 παράγ. 3 και 

στο άρθρο 10 , παράγραφος 2 έως 5 

4. Ο Εθνικός Κατάλογος Ποικιλιών Καλλιεργούμενων 
Γ εωργικών Ειδών περιέχει τρεις ομάδες 

α) Ομάδα Α. Σ’ αυτή γράφονται οι ποικιλίες που πολλα- 
πλασιάζονται, αποστέλλονται από άλλα Κράτη-Μέλη ή ει- 
σάγονται στη χώρα με σκοπό την εμπορία στο εσωτερικό 
της χώρας και στο εξωτερικό. Για υβρίδιο γεωργικών ει¬ 
δών και σύμφωνα με τα αναφερόμενα στην παρ. 2 ο εν¬ 
διαφερόμενος υποχρεούται να εγγράφει στον εθνικό κα¬ 
τάλογο και τις ποικιλίες που αποτελούν τους γονείς του 
υβριδίου. Κατ’ εξαίρεση δεν απαιτείται η εγγραφή των 
ποικιλιών που αποτελούν τους γονείς του υβριδίου στον 
Εθνικό κατάλογο ποικιλιών: 

ι) των υβριδίων τα οποία είχαν εγγράφει στον Εθνικό 
Κατάλογο Ποικιλιών Καλλιεργούμενων Φυτικών Ειδών 
κατά την πρώτη δημοσίευσή του, 

ιι) των υβριδίων των οποίων ο πειραματισμός από το Ιν¬ 
στιτούτο Ελέγχου Ποικιλιών Καλλιεργούμενων Φυτών εί¬ 
χε περατωθεί και είχαν γίνει αποδεκτά για εγγραφή στον 
Εθνικό Κατάλογο μέχρι την 9.3.1987 και 


ιιι) των υ βριδίων των οποίων ο πειραματισμός από το Ιν¬ 
στιτούτο είχε αρχίσει το έτος 1986. 

β) Ομάδα Β. Σ’ αυτή γράφονται οι ποικιλίες που πολλα- 
πλασιάζονται στη χώρα μας με σκοπό την εμπορία τους 
αποκλειστικά σε άλλα Κράτη - Μέλη και σε τρίτες Χώρες. 
Μπορούν να συμπεριληφθούν ποικιλίες οι οποίες απέτυ- 
χαν στις δοκιμές ΚΑΧ για την εγγραφή στην ομάδα Α, εάν 
ο ενδιαφερόμενοςτο ζητήσει με την υποβολή της αίτησης 
και σύμφωνα μετά αναφερόμενα στο άρθρο 4, παρ. 2β. 

γ) Ομάδα Γ. Σ’ αυτή γράφονται οι ποικιλίες που πολλα- 
πλασιάζονται στη χώρα μας με σκοπό να χρησιμοποιη¬ 
θούν αποκλειστικά σαν γονείς στην δημιουργία υβριδίων 
γεωργικών ειδών. 

Άρθρο 4 

Διαδικασία εγγραφής - Όροι εγγραφής 

1. Για να καταχωρηθεί μια ποικιλία στον Εθνικό Κατάλο¬ 
γο Ποικιλιών Καλλιεργούμενων Φυτικών Ειδών: 

α) Πρέπει να υποβληθεί στο Ινστιτούτο Ελέγχου Ποικι¬ 
λιών : 

I) ειδική έντυπη αίτηση και το έντυπο Νοί που υπογρά¬ 
φονται από το δημιουργό της ποικιλίας ή τον διατηρητή 
αυτής ή τον νόμιμο εκπρόσωπο της , που έχει την έδρα 
του ή την κατοικία του στο εσωτερικό της Ε.Ε. και έχει ορι- 
σθεί με εξουσιοδότηση του δημιουργού ή του διατηρητή 
της ποικιλίας. 

II) Πληροφοριακά στοιχεία που δίνουν την κατά το δυ¬ 
νατό πληρέστερη περιγραφή της ποικιλίας και των αγρο- 
νομικών συνθηκών κάτω από τις οποίες πρέπει να γίνει η 
δοκιμή της ποικιλίας (έντυπο Νο 2). 

III) Αντίγραφο πιστοποιητικού φυτικής δημιουργίας αν 
υπάρχει. 

IV) Δήλωση του δημιουργού ότι είναι δημιουργός της 
ποικιλίας 

V) Βεβαίωση του δημιουργού ότι η ποικιλία δεν είναι / εί¬ 
ναι γενετικά τροποποιημένη. 

VI) Εξουσιοδότηση του δημιουργού για τον ορισμό δια- 
τηρητή. 

VII) Δήλωση του διατηρητή ότι διατηρεί την ποικιλία και 
τη χώρα διατήρησης. 

VIII) Τριπλότυπο πληρωμής τελών της Τράπεζαςτης Ελ¬ 
λάδας. 

β) Για τη συνέχιση των δοκιμών για δεύτερο έτος απαι¬ 
τείται ειδική έντυπη αίτηση, δήλωση τελικού ονόματος 
της ποικιλίας, τριπλότυπο πληρωμήςτελώντης Τράπεζας 
της Ελλάδας και το απαιτούμενο πολ/κό υλικό. 

γ) Για το τρίτο έτος δοκιμής απαιτείται ειδική έντυπη αί¬ 
τηση ,τριπλότυποπληρωμήςτελώντηςΤράπεζαςτης Ελ¬ 
λάδας και το απαιτούμενο πολ/κό υλικό. 

Η αίτηση καταχωρείται σε ειδικό μητρώο ποικιλιών και 
ανοίγεται φάκελος με τον αριθμό μητρώου της ποικιλίας 
, που περιλαμβάνει την σχετική αλληλογραφία και όλα τα 
στοιχεία για την υπόψη ποικιλία. Ο αϊτών υποχρεούται να 
παραδίδει στο Ινστιτούτο Ελέγχου Ποικιλιών Καλλιερ¬ 
γούμενων Φυτών πολλαπλασιαστικό υλικό σε ποσότητα 
και συσκευασία τέτοια που θα καθορίζει το ανωτέρω Ιν¬ 
στιτούτο για κάθε έτος δοκιμής. Οι συσκευασίες θα φέ¬ 
ρουν την κατάλληλη σήμανση και σφράγιση , όταν δε κρί- 
νεται αναγκαίο τέτοια δείγματα μπορούν να λαμβάνονται 
επίσημα. Σε περίπτωση που το πολλαπλασιαστικό υλικό 
αλλοιωθεί, χαθεί κατά την μεταφορά και την πορεία των 
δοκιμών ή βρεθεί να μην πληρεί τους ισχύοντες φυτοϋ- 
γειονομικούς όρους της χώρας και είναι ακατάλληλο, το 

Ινστιτούτο Ελέγχου Ποικιλιών μπορεί να ζητήσει νέες πο¬ 
σότητες πολλαπλασιαστικού υλικού. Η υποβολή αιτήσε¬ 
ων, η παράδοση πολλαπλασιαστικού υλικού και η κατα¬ 
βολή των τελών κατά φυτικό είδος γίνεται σε καθορισμέ¬ 
νες από το Ινστιτούτο Ελέγχου Ποικιλιών 
Καλλιεργούμενων Φυτών ημερομηνίες. Εάν δεν έχουν κα¬ 
ταβληθεί τα προβλεπόμενα κατά φυτικό είδος τέλη η δια¬ 
δικασία εγγραφής της ποικιλίας αναστέλλεται. 

δ) Πρέπει να διαπιστωθεί ότι η ποικιλία είναι σαφώς δια- 
κρινόμενη, σταθερή καιεπαρκώς ομοιόμορφη. Η ποικιλία 
πρέπει να έχει καλλιεργητική αξία και ικανοποιητική χρή¬ 
ση. 

2. Η εξέταση της καλλιεργητικής αξίας και χρήσης δεν 
είναι αναγκαία. 

α) Γιατην αποδοχή ποικιλιών αγρωστωδών, εάν ο δημι¬ 
ουργός δηλώσει ότι οι σπόροι της ποικιλίας του δεν προ¬ 
ορίζονται να χρησιμοποιηθούν ως κτηνοτροφικά φυτά. 

β) Για την αποδοχή ποικιλιών , των οποίων οι σπόροι 
προορίζονται για εμπορία σε άλλο κράτος μέλος το οποίο 
τις αποδέχεται λαμβανομένης υπόψη της καλλιεργητικής 
των αξίας και χρήσης της χώρας που πραγματοποίησε τις 
δοκιμές. 

γ) Γ ια την αποδοχή ποικιλιών (καθαρών σειρών , υβρι¬ 
δίων) που χρησιμοποιούνται αποκλειστικά ως γονείς ποι¬ 
κιλιών υβριδίων που ικανοποιούν τις απαιτήσεις της παρ. 

1 . 

3. Σε περίπτωση ποικιλιών στις οποίες εφαρμόζεται η 
παρ. 2 στοιχείο: α) μπορεί να αποφασίζεται, σύμφωνα 
με την Κοινοτική διαδικασία και στο μέτρο που αυτό δι¬ 
καιολογείται για την ελεύθερη κυκλοφορία σπόρων 
εντός της Κοινότητας, ότι κατά τη σχετική εξέταση οι 
ποικιλίες πρέπει να αποδεικνύονται κατάλληλες για τη 
χρήση για την οποία έχουν δηλωθεί ότι προορίζονται. 
Στις περιπτώσεις αυτές πρέπει να καθορίζονται οι όροι 
της εξέτασης. 

4. Οι γενετικά τροποποιημένες ποικιλίες κατά την έν¬ 
νοια του άρθρου 2 παρ.1 και 2 της κοινής Υπουργικής 
απόφασης 88740/1883/6.11.95 (ΦΕΚ 1008/Β/1995) «Κα¬ 
θορισμός μέτρων και όρων για την σκόπιμη ελευθέρωση 
γενετικά τροποποιημένων οργανισμών στο περιβάλλον», 
γίνονται αποδεκτές μόνον εάν είναι ασφαλείς για την 
υγεία του ανθρώπου και του περιβάλλοντος , κατόπιν λή- 
ψεως όλων των κατάλληλων μέτρων. 

5. Ωστόσο , όταν υλικό προερχόμενο από φυτική ποι¬ 
κιλία προορίζεται να χρησιμοποιηθεί ως τρόφιμο ή συ¬ 
στατικό τροφίμων που εμπίπτει στο πεδίο εφαρμογής 
του Καν. ΕΚ αρ. 258/97 του Ευρωπαϊκού Κοινοβουλίου 
και του Συμβουλίου σχετικά με τα νέα συστατικά τροφί¬ 
μων, τα εν λόγω τρόφιμα ή συστατικά τροφίμων δεν 
πρέπει: 

α) να παρουσιάζουν κίνδυνο για τον καταναλωτή 
β) να παραπλανούν τον καταναλωτή 
γ) να διαφέρουν από τα τρόφιμα ή τα συστατικά τρο¬ 
φίμων τα οποία πρόκειται να αντικαταστήσουν σε βαθμό 
ώστε η συνήθης κατανάλωση τους να είναι από άποψη 
θρεπτικής αξίας ασύμφορη για τον καταναλωτή. 

6. Χάριν διαφύλαξης των φυτικών γενετικών πόρων 
όπως ορίζονται στο άρθρο 18 παρ, 3 στοιχεία: α) και β) εί¬ 
ναι δυνατόν να θεωρούνται δεδομένατα κριτήρια αποδο¬ 
χής όπως τίθενται στην πρώτη πρόταση της παρ. 1 δ , εφ’ 
όσον καθορισθούν ειδικοί όροι σύμφωνα με την Κοινοτική 
διαδικασία και λαμβανομένων υπόψη των απαιτήσεων 
του άρθρου 18 παρ.3 στοιχεία α) και β). 


Άρθρο 5 

Διάκριση - Ομοιομορφία - Σταθερότητα (Δ.Ο.Σ) 
Καλλιεργητική αξία και χρήση (Κ.Α.Χ) 

1. Μια ποικιλία είναι σαφώς διακρινόμενη εάν ανεξαρ¬ 
τήτως της προέλευσης της , τεχνητής ή φυσικής ξεχωρί¬ 
ζει, της αρχικής μορφής από την οποία προήλθε, καθαρά 
σε ένα ή περισσότερους σημαντικούς χαρακτήρες από 
οποιαδήποτε άλλη γνωστή ποικιλία στην Ευρωπαϊκή 
Ένωση. Τα χαρακτηριστικά μιας ποικιλίας πρέπει να είναι 
δυνατόν να αναγνωρίζονται και να περιγράφονται με 
ακρίβεια. Γνωστή ποικιλία είναι κάθε ποικιλία η οποία κα¬ 
τά τη στιγμή που υποβάλλεται δεόντως , η αίτηση για την 
αποδοχή 

- είτε περιλαμβάνεται στον κοινό κατάλογο των ποικι¬ 
λιών των γεωργικών ειδών ή στον κατάλογο ποικιλιών των 
κηπευτικών ειδών. 

- είτε χωρίς να περιλαμβάνεται σε έναν από τους εν λό¬ 
γω καταλόγους έγινε αποδεκτή ή πρόκειται να γίνει δεκτή 
στη χώρα μας ή σε άλλο κράτος μέλος, είτε για πιστοποί¬ 
ηση και εμπορία είτε για πιστοποίηση για άλλες χώρες. 

2. Μια ποικιλία θεωρείται σταθερή αν, μετά τις διαδοχι¬ 
κές αναπαραγωγές ή πολλαπλασιασμούς της ή στο τέλος 
κάθε κύκλου , εφ’ όσον ο δημιουργός έχει προσδιορίσει 
έναν ιδιαίτερο κύκλο αναπαραγωγών ή πολλαπλασια¬ 
σμών , διατηρεί τα αρχικά βασικά χαρακτηριστικά της. 

3. Μια ποικιλία θεωρείται επαρκώς ομοιόμορφη αν τα 
φυτά που την αποτελούν, εκτός σπανίων εκτροπών, λαμ¬ 
βανομένων υπόψη των ιδιομορφιών του συστήματος ανα¬ 
παραγωγής των φυτών, είναι όμοια ή γενετικώς όμοια για 
το σύνολο των χαρακτηριστικών που λαμβάνονται υπόψη 
για το σκοπό αυτό. 

4. Μια ποικιλία έχει ικανοποιητική καλ/κή αξία και χρήση 
αν σε σχέση με άλλες εγγεγραμμένες ποικιλίες στον Εθνι¬ 
κό Κατάλογο της χώρας μας παρουσιάζει, για το σύνολο 
των χαρακτηριστικών της και τουλάχιστον για την παρα¬ 
γωγή σε μια ορισμένη περιοχή, σαφή βελτίωση σαν 
καλ/για, είτε σαν απόδοση, ή στη χρησιμότητα των προϊ¬ 
όντων που προέρχονται από αυτή. Μια υστέρηση ως 
προς ορισμένα χαρακτηριστικά μπορεί να αντισταθμιστεί 
με άλλα ευνοϊκά. 

Άρθρο 6 

ΑΠΟΔΟΧΗ ΠΟΙΚΙΛΙΩΝ ΑΛΛΩΝ ΚΡΑΤΩΝ ΜΕΛΩΝ 

Οι ποικιλίες οι οποίες προέρχονται από άλλα κράτη μέ¬ 
λη υπόκεινται, ιδίως ως προς την διαδικασία αποδοχής 
στους ίδιους όρους με εκείνους οι οποίοι εφαρμόζονται 
στις εθνικές ποικιλίες. 

Άρθρο 7 

ΑΠΟΔΟΧΗ ΠΟΙΚΙΛΙΩΝ 

1. Η αποδοχή ποικιλιών είναι το αποτέλεσμα επίσημων 
εξετάσεων που πραγματοποιούνται ιδίως κατά την καλ¬ 
λιέργεια και αφορούν επαρκή αριθμό χαρακτηριστικών 
ώστε να καταστεί δυνατή η περιγραφή της ποικιλίας. Οι 
μέθοδοι που χρησιμοποιούνται για τη διαπίστωση των χα¬ 
ρακτηριστικών πρέπει να είναι ακριβείς και αξιόπιστες. 
Γ ια να καθορισθεί η διάκριση , οι δοκιμές στην καλλιέρ¬ 
γεια πρέπει να περιέχουν ποικιλίες που είναι γνωστές 
στην Κοινότητα κατά την έννοια του άρθρου 5 παρ. 1. Για 
την εφαρμογή του άρθρου 9 συμπεριλαμβάνονται και άλ¬ 
λες διαθέσιμες συγκρίσιμες ποικιλίες. 

2. α) Τα χαρακτηριστικά που πρέπει τουλάχιστον να 
αφορούν οι εξετάσεις για τα διάφορα είδη και οι ελάχι- 

στες προϋποθέσεις που αφορούν την εκτέλεση των εξε¬ 
τάσεων καθορίζονται, λαμβάνοντας υπόψη τις επιστημο¬ 
νικές εξελίξεις και τις γνώσεις από τους τεχνικούς κανο¬ 
νισμούς αποδοχής ποικιλιών κάθε είδους ή ομάδας φυ¬ 
τών. 

β) Σύμφωνα με την Κοινοτική διαδικασία καθορίζονται 
οι απαραίτητες λεπτομέρειες 

των εξετάσεων κατά την καλλιέργεια προκειμένου να 
εκτιμηθεί κατά πόσον η ποικιλία 

έχει καλλιεργητική αξία και χρήση. Οι λεπτομέρειες αυ¬ 
τές μπορούν να καθορίζουν: 

-τις διαδικασίες και τις προϋποθέσεις βάσει των οποίων 
όλα ή μερικά κράτη μέλη μπορούν να συμφωνούν να συ- 
μπεριλάβουν στις εξετάσεις αυτές καλλιέργειες στο πλαί¬ 
σιο διοικητικής συνδρομής , ποικιλίες τις οποίες σε άλλο 
κράτος μέλος , έχει υποβληθεί αίτηση εγγραφής. 

- τους όρους συνεργασίας μεταξύ των αρχών των συμ- 
μετεχόντων κρατών μελών. 

- τις επιπτώσεις των αποτελεσμάτων των εξετάσεων αυ¬ 
τών κατά την καλλιέργεια. 

- τους κανόνες για την ενημέρωση όσον αφορά τις εξε¬ 
τάσεις κατά την καλλιέργεια για την εκτίμηση της καλ¬ 
λιεργητικής αξίας και χρήσης. 

3. Όταν η εξέταση των γενεαλογικών χαρακτηριστικών 
είναι αναγκαία στην μελέτη των υβριδίων και των συνθετι¬ 
κών ποικιλιών, τα αποτελέσματα της εξέτασης αυτής και 
η περιγραφή των γενεαλογικών συστατικών τηρούνται 
εμπιστευτικά αν το ζητήσει ο δημιουργός. 

4. α) Στην περίπτωση γενετικά τροποποιημένης ποικι¬ 
λίας που αναφέρεται στο άρθρο 4 παρ. 4 , διενεργείται 
εκτίμηση του περιβαλλοντικού κινδύνου όμοια με εκείνη 
που ορίζεται στην Κοινή Υπουργική απόφαση 
88740/1883/6.11.95 «Καθορισμός μέτρων και όρων για τη 
σκόπιμη ελευθέρωση γενετικά τροποποιημένων οργανι¬ 
σμών στο περιβάλλον» (ΦΕΚ1008 Β) όπως τροποποιήθη¬ 
κε με την αριθμ. 12924/1369/20.5.99 Κ.Υ.Α (ΦΕΚ 
1071 /Β/7.6.99). 

β) Οι διαδικασίες που εξασφαλίζουν ότι η εκτίμηση του 
περιβαλλοντικού κινδύνου και άλλα στοιχεία είναι ισοδύ¬ 
ναμα με εκείνα που ορίζονται στην Κοινή Υπουργική από¬ 
φαση που αναφέρεται στην περίπτωση (α) αυτής της πα¬ 
ραγράφου θεσπίζονται με Κανονισμό του Συμβουλίου 
σύμφωνα με την Κοινοτική διαδικασία. 

Μέχρις ότου αρχίσει να ισχύει ο Κανονισμός αυτός , οι 
γενετικά τροποποιημένες ποικιλίες θα γίνονται αποδε¬ 
κτές για εγγραφή στον Εθνικό Κατάλογο, μόνον αφού θα 
έχουν εγκριθεί για την εμπορία σύμφωνα με την Κοινή 
Υπουργική απόφαση της περ.α της παραγράφου αυτής. 

γ) Τα άρθρα της Κοινής Υπουργικής απόφασης της 
περ.ατης παραγράφου αυτής που αναφέρονται στην διά¬ 
θεση στην αγορά προϊόντων που περιέχουν γενετικά τρο¬ 
ποποιημένους οργανισμούς (κεφ. Γ) , δεν ισχύουν πλέον 
για τις γενετικά τροποποιημένες ποικιλίες όταν τεθεί σε 
ισχύ ο κανονισμός που αναφέρεται στην παραπάνω περί¬ 
πτωση (β). 

δ) Σύμφωνα με την Κοινοτική διαδικασία , θεσπίζονται 
οι τεχνικές και επιστημονικές λεπτομέρειες για την διε¬ 
νέργεια της εκτίμησης του περιβαλλοντικού κινδύνου. 

5. α) Μια ποικιλία που προορίζεται να χρησιμοποιηθεί 
για τον σκοπό της παραγράφου αυτής γίνεται δεκτή μό¬ 
νον εάν: 

-το τρόφιμο ήτο συστατικό τροφίμων έχει εγκριθεί σύμ¬ 
φωνα με τον κανονισμό (ΕΚ) αριθ. 258/97, ή 


- οι αποφάσεις έγκρισης που προβλέπονται στον κανο¬ 
νισμό (ΕΚ) αριθ. 258/97 λαμβάνονται σύμφωνα με την Κοι¬ 
νοτική διαδικασία (Μόνιμη Επιτροπή Σπόρωνπρος σπορά 
και γεωργικών , δενδροκηπευτικών και δασικών φυτών 
προς φύτευση). 

β) Στην περίπτωση που προβλέπεται στην δεύτερη πε¬ 
ρίπτωση του στοιχείου α), λαμβάνονται υπόψη τα κριτή¬ 
ρια που εκτίθενται στο άρθρο 4 παρ.5 και οι αρχές αξιο¬ 
λόγησης που θεσπίζονται με τον Καν. (ΕΚ) αριθμ. 258/97. 

γ) Οι τεχνικές και επιστημονικές λεπτομέρειες της 
εφαρμογής των μέτρων που προβλέπονται στο στοιχείο 
β) θεσπίζονται σύμφωνα με την Κοινοτική διαδικασία 
(Μόνιμη Επιτροπή Σπόρων προς σπορά και γεωργικών , 
δενδροκηπευτικών και δασικών φυτών προς φύτευση). 

6. Η επίσημη εξέταση στο χωράφι διαρκεί κανονικά δύο 
συνεχόμενα χρόνια και πραγματοποιείται συνήθως στις 
ίδιες τοποθεσίες σε δοκιμές διακριτότητας, ομοιομορ¬ 
φίας, σταθερότητας (Δ.Ο.Σ) 

7. Τα πειράματα καλλιεργητικής αξίας και χρήσης 
(Κ.Α.Χ.) γίνονται σύμφωνα με τα οριζόμενα στους ειδι¬ 
κούς τεχνικούς κανονισμούς αποδοχής ποικιλιών. 

8. Σε περίπτωση που για οποιοδήποτε λόγο καταστρα¬ 
φούν πειράματα , επιβάλλεται συμπληρωματικός πειρα¬ 
ματισμός για τρίτο χρόνο χωρίς πρόσθετη επιβάρυνση 
του ενδιαφερομένου. Σε περίπτωση που τα αποτελέσμα¬ 
τα επιτυχών πειραμάτων τοποθετούν την ποικιλία στο με¬ 
ταίχμιο αποδοχής και απόρριψης ο ενδιαφερόμενος μπο¬ 
ρεί να ζητήσει πειραματισμό για τρίτο χρόνο , καταβάλ¬ 
λοντας τα σχετικά τέλη. 

9. Στο τέλος της πρώτης καλλιεργητικής περιόδου τα 
αποτελέσματα συγκεντρώνονται, αναλύονται και ανακοι¬ 
νώνονται στους ενδιαφερομένους. Μετά το τέλος και του 
δεύτερου πειραματικού χρόνου, συγκεντρώνονταιτα πει¬ 
ραματικά δεδομένα των δύο χρόνων και συμπληρώνεται 
ο φάκελος της ποικιλίας. 

10. Το ΙΕΠΚΦ συντάσσει σχετική έκθεση και εισηγείται 
στην ΤΕΠΥ η οποία γνωμοδοτεί και εισηγείται εντός 20 
ημερών στον Υπουργό Γεωργίας την αποδοχή ή απόρρι¬ 
ψη της ποικιλίας. Σε περίπτωση που τελικά μια ποικιλία 
απορριφθεί ύστερα από την προβλεπόμενη στο άρθρο 6 
του Ν. 1564/85 προσφυγή , δεν μπορεί να γίνει αντικείμε¬ 
νο νέας αίτησης για εγγραφή στον Εθνικό Κατάλογο. 

11. Οποιαδήποτε αλλαγή στην ονομασία η διατήρηση 
ποικιλίας εγγεγραμμένης στον Εθνικό Κατάλογο ρυθμίζε¬ 
ται με απόφαση του ΙΕΠΚΦ χωρίς να απαιτείται γνωμοδό¬ 
τηση της ΤΕΠΥ. 

Άρθρο 8 

ΥΠΟΧΡΕΩΣΕΙΣ ΑΙΤΟΥΝΤΩΝ 

Ο απών κατά την υποβολή της αίτησης αποδοχής ποικι¬ 
λίας , υποχρεούται να αναφέρει αν η ποικιλία αυτή αποτέ- 
λεσε ήδη αντικείμενο αίτησης σε άλλο Κράτος Μέλος, για 
ποιο κράτος πρόκειται και το αποτέλεσμα της αίτησης αυ¬ 
τής. 

Άρθρο 9 

ΕΠΙΣΗΜΗ ΔΗΜΟΣΙΕΥΣΗ ΕΘΝΙΚΟΥ ΚΑΤΑΛΟΓΟΥ 

1. Ο Εθνικός Κατάλογος των αποδεκτών ποικιλιών κα¬ 
ταρτίζεται από το Ι.Ε.Π.Κ.Φ. σε συνεργασία με την αρμό¬ 
δια Δ/νση του Υπουργείου Γεωργίας, εκδίδεται με από¬ 
φαση του Υπουργού Γ εωργίας, δημοσιεύεται επίσημα και 
περιλαμβάνει τουλάχιστον τα ονόματα του ή των υπευθύ¬ 
νων για τη διατήρηση των ποικιλιών αυτών στη χώρα και 

το έτος αποδοχής τους. Όταν πολλά πρόσωπα είναι 
υπεύθυνα για τη διατήρηση της ποικιλίας , η δημοσίευση 
του ονόματος αυτού δεν είναι απαραίτητη. Στην περίπτω¬ 
ση κατά την οποία δεν δημοσιεύεται το όνομα, ο κατάλο¬ 
γος αναφέρει την αρμόδια υπηρεσία η οποία διαθέτει τον 
κατάλογο των ονομάτων των υπευθύνων για τη διατήρη¬ 
ση της ποικιλίας. 

2. Κατά την αποδοχή της ποικιλίας, λαμβάνεται μέριμνα 
ώστε η ποικιλία αυτή να φέρει, στο μέτρο του δυνατού , 
την ίδια ονομασία στα άλλα κράτη μέλη. Αν είναι γνωστό 
ότι οι σπόροι προς σπορά ή τα φυτά προς φύτευση μιας 
ποικιλίας τίθενται σε εμπορία σε άλλη χώρα με διαφορε¬ 
τική ονομασία, η ονομασία αυτή αναγράφεται επίσης 
στον Κατάλογο. 

3. Αφού ληφθούν υπόψη οι διαθέσιμες πληροφορίες 
λαμβάνεται μέριμνα επιπλέον ώστε μία ποικιλία που δεν 
είναι σαφώς διακρινόμενη: 

- από μία ποικιλία που έγινε προηγουμένως αποδεκτή 
στη χώρα μας ή σε άλλο κράτος μέλος, ή 

- από μια άλλη ποικιλία η οποία έχει γίνει αποδεκτή όσον 
αφορά την διάκριση , την σταθερότητα, την ομοιομορφία 
σύμφωνα με τους κανόνες που αντιστοιχούν σε εκείνους 
της απόφασης αυτής , χωρίς εντούτοις να είναι ποικιλία 
γνωστή στην Κοινότητα κατά την έννοια του άρθρου 5 
παρ.1, να φέρει την ονομασία της ποικιλίας. Αυτή η διά¬ 
ταξη δεν εφαρμόζεται αν αυτή η ονομασία είναι ικανή να 
εξαπατήσει ή να δημιουργήσει σύνγχιση , όσον αφορά 
την εν λόγω ποικιλία, ή αν άλλα γεγονότα δυνάμει του συ¬ 
νόλου των διατάξεων που διέπουντις ονομασίες των ποι¬ 
κιλιών , ανατίθενται στη χρήση της ή αν το δικαίωμα τρί¬ 
του εμποδίζει την ελεύθερη χρήση αυτής της ονομασίας 
σχετικά με την εν λόγω ποικιλία. 

4. Για κάθε αποδεκτή ποικιλία καταρτίζεται φάκελος , ο 
οποίος περιλαμβάνει περιγραφή της ποικιλίας και σαφή 
περίληψη όλων των στοιχείων στα οποία βασίζεται η απο¬ 
δοχή. Η περιγραφή των ποικιλιών αναφέρεται στα φυτά 
που προέρχονται άμεσα από σπόρους προς σπορά και 
φυτά προς φύτευση της κατηγορίας «πιστοποιημένοι 
σπόροι προς σπορά και φυτά προς φύτευση». 

5. Οι γενετικά τροποποιημένες ποικιλίες οι οποίες έχουν 
γίνει αποδεκτές, αναφέρονται σαφώς με την ιδιότητα αυ¬ 
τή στον Εθνικό Κατάλογο. Επιπλέον οποιοσδήποτε εμπο¬ 
ρεύεται παρόμοιες ποικιλίες υποχρεούται να αναφέρει 
σαφώς στον κατάλογο πωλήσεων ότι η ποικιλία αυτή είναι 
γενετικά τροποποιημένη. 

6. Όσον αφορά την καταλληλότητα της ονομασίας μιας 
ποικιλίας, εφαρμόζεταιτο άρθρο 63του Κανονισμού (ΕΚ) 
αριθ. 2100/94 του Συμβουλίου , της 27ης Ιουλίου 1994 , 
για τα κοινοτικά δικαιώματα επί φυτικών ποικιλιών. Οι λε¬ 
πτομέρειες εφαρμογής της προς την καταλληλότητα της 
ονομασίας ποικιλιών μπορούν να θεσπισθούν σύμφωνα 
με την Κοινοτική διαδικασία. 

7. Η προταθείσα ονομασία, που προβλέπεται από το άρ¬ 
θρο 4,παρ.β , ελέγχεται από το ΙΕΠΚΦ σύμφωνα μετά ορι¬ 
ζόμενα στην παράγραφο 6 του άρθρου αυτού. 

8. Σε περίπτωση μη τήρησης των προβλεπομένων στις 
παραγράφους 6 και 7 η διαδικασία γνωμοδότησης από 
την ΤΕΠΥ αναστέλλεται. 

Άρθρο 10 

ΑΝΑΚΟΙΝΩΣΗ ΣΤΑ ΚΡΑΤΗ ΜΕΛΗ ΚΑΙ ΣΤΗΝ ΕΠΙΤΡΟΠΗ 

1. Η αποδοχή μιας ποικιλίας στον κατάλογο ποικιλιών 
καθώς επίσης και η διαγραφή των ποικιλιών από τον κα¬ 


τάλογο αυτό δημοσιεύεται επίσημα και κοινοποιείται στα 
Κράτη Μέλη και στην Επιτροπή της ΕΕ. 

2. Τροποποιήσεις του Εθνικού καταλόγου ποικιλιών 
(αλλαγή ονόματος, αλλαγή διατηρητού, κλπ.) γίνονται με 
αποφάσεις του Ι.Ε.Π.Κ.Φ και κοινοποιούνται στα Κράτη 
Μέλη και στην Επιτροπή της Ε.Ε. 

3. Η αρμόδια Διεύθυνση του Υπουργείου Γεωργίας δια 
του Ι.Ε.Π.Κ.Φ., υποχρεούται να ανακοινώνει στα άλλα 
Κράτη Μέλη και στην Επιτροπή για κάθε νέα αποδεκτή 
ποικιλία , σύντομη περιγραφή των σημαντικότερων χα¬ 
ρακτηριστικών ως προς τη χρήση της. Η διάταξη αυτή 
δεν εφαρμόζεται στην περίπτωση (καθαρές σειρές, 
υβρίδια ) που προορίζονται να χρησιμοποιηθούν απο¬ 
κλειστικά ως γονείς τελικών ποικιλιών. Κατόπιν αιτήσε- 
ως ανακοινώνονται επίσης τα χαρακτηριστικά που επι¬ 
τρέπουν να διακρίνεται η ποικιλία από άλλες ανάλογες 
ποικιλίες. 

4. Οι φάκελοι που αναφέρονται στο άρθρο 9 παραγ. 4, 
σχετικά με τις αποδεκτές ποικιλίες ή με εκείνες οι οποίες 
έπαυσαν να είναι αποδεκτές, τίθενται στη διάθεση των άλ¬ 
λων Κρατών Μελών και της Επιτροπής. Οι αμοιβαίες πλη¬ 
ροφορίες που αφορούν τους φακέλους αυτούς τηρού¬ 
νται εμπιστευτικές. 

5. Οι φάκελοι αποδοχής τίθενται στη διάθεση , προσω- 
πικώς και αποκλειστικώς, κάθε προσώπου το οποίο πα¬ 
ρουσιάζει δικαιολογημένο ενδιαφέρον για το θέμα αυτό. 
Τα παραπάνω αναφερόμενα δεν εφαρμόζονται όταν, 
σύμφωνα με τα οριζόμενα στο άρθρο 7 παραγ.3 , τα στοι¬ 
χεία πρέπει να τηρούνται εμπιστευτικά. 

6. Όταν η αποδοχή ποικιλίας απορριφθεί ή ακυρωθεί, τα 
αποτελέσματα των εξετάσεων τίθενται στη διάθεση των 
προσώπων τα οποία αφορά η ληφθείσα απόφαση. 

Άρθρο 11 

ΔΙΑΤΗΡΗΣΗ ΠΟΙΚΙΛΙΩΝ - ΕΛΕΓΧΟΣ ΔΙΑΤΗΡΗΤΩΝ 

1. Οι αποδεκτές ποικιλίες πρέπει να διατηρούνται σύμ¬ 
φωνα με τις αποδεκτές πρακτικές για τη διατήρηση της 
ποικιλίας. 

2. Ο έλεγχος της διατήρησης πρέπει να είναι πάντοτε 
δυνατός, βάσει των καταχωρήσεωνπου πραγματοποιού¬ 
νται από τον ή τους υπεύθυνους για την διατήρηση της 
ποικιλίας. Οι καταχωρήσεις αυτές πρέπει επίσης να επε- 
κτείνονται στην παραγωγή όλων των γενεών των προγε¬ 
νέστερων , των βασικών σπόρων προς σπορά ή των βασι¬ 
κών φυτών προς φύτευση. 

3. Δείγματα είναι δυνατό να ζητούνται από τον υπεύθυ¬ 
νο της ποικιλίας. Σε περίπτωση ανάγκης τέτοια δείγματα 
είναι δυνατό να λαμβάνονται επίσημα. 

4. Όταν η διατήρηση της ποικιλίας πραγματοποιείται 
σε Κράτος Μέλος , άλλο από εκείνο στο οποίο η ποικι¬ 
λία ήταν αποδεκτή , τα εν λόγω Κράτη Μέλη παρέχουν 
μεταξύ τους διοικητική βοήθεια όσον αφορά τον έλεγ¬ 
χο. 

5. Οι όροι σύμφωνα με τους οποίους διατηρούνται στη 
χώρα μας οι ποικιλίες των φυτικών ειδών , οι προϋποθέ¬ 
σεις , οι υποχρεώσεις και ο έλεγχος των διατηρητών ανα- 
φέρονται στην αριθ. 297562/16.5.89 απόφαση του 
Υπουργού Γεωργίας «Διατηρητές ποικιλιών φυτικών ει¬ 
δών». (ΦΕΚ368/Β/1989). 

6. Αν μετά από έλεγχο διαπιστωθεί μη τήρηση του πα¬ 
ρόντος άρθρου εφαρμόζονται τα οριζόμενα στο άρθρο 
14 παράγραφος 2 γ. 

Άρθρο 12 

ΔΙΑΡΚΕΙΑ ΑΠΟΔΟΧΗΣ ΠΟΙΚΙΛΙΑΣ 

1. Η αποδοχή μιας ποικιλίας ισχύει για χρονική διάρκεια 
η οποία λήγει στο τέλος του δεκάτου ημερολογιακού 
έτους που έπεταιτης επίσημης αποδοχής. 

2. Η αποδοχή μιας ποικιλίας είναι δυνατόν να ανανεώ¬ 
νεται ανά τακτά διαστήματα εάν εξακολουθεί να καλλιερ¬ 
γείται σε τέτοια κλίμακα ώστε να δικαιολογείται αυτό, ή αν 
πρέπει να διατηρηθεί για την διαφύλαξη των φυτικών γε¬ 
νετικών πόρων και εφ’ όσον εξακολουθούν να πληρούνται 
είτε οι απαιτήσεις όσον αφορά την διακριτότητα, την 
ομοιομορφία και τη σταθερότητα, είτε τα κριτήριατου άρ¬ 
θρου 18 παράγραφος 3. Πληντης περίπτωσης των φυτι¬ 
κών γενετικών πόρων κατά τα οριζόμενα στο άρθρο 18, οι 
αιτήσεις ανανέωσης υποβάλλονται το αργότερο δύο χρό¬ 
νια πριν τη λήξη της περιόδου αποδοχής. 

3. Η διάρκεια μιας αποδοχής πρέπει να παρατείνεται 
προσωρινά μέχρις ότου ληφθεί η απόφαση σχετικά με την 
αίτηση παράτασης. 

4. α) Οι αιτήσεις για την ανανέωση της αποδοχής στον 
Εθνικό Κατάλογο, υποβάλλονται σύμφωνα με τα οριζόμε¬ 
να στην παράγραφο 2 του άρθρου αυτού στο Ινστιτούτο 
Ελέγχου Ποικιλιών. 

β) Για τις ποικιλίες που θα υποβληθεί σχετική αίτηση 
ανανέωσης της αποδοχής θα διενεργηθούν δοκιμές Δια- 
κριτότητας - Ομοιομορφίας - Σταθερότητας (ΔΟΣ) διάρ¬ 
κειας ενός ή δύο ετών κατά περίπτωση, καταβαλλομένου 
του σχετικού παράβολου που ισχύει εκάστοτε για την 
ανανέωση της αποδοχής στον Εθνικό Κατάλογο και με 
προσκόμιση του υλικού εξέτασης. 

5. Οι ποικιλίες για τις οποίες υπάρχει ενδιαφέρον ανα¬ 
νέωσης αποδοχής των στον Εθνικό Κατάλογο ακολου¬ 
θούν τα προβλεπόμενα στη παράγραφο 4 του άρθρου αυ¬ 
τού. Οι ποικιλίες δημοσιεύονται επίσημα. 

6. Ποικιλίες που διαγράφηκαν μετά το πέρας της δεκα¬ 
ετίας μπορούν να ξαναγραφούν στον Εθνικό Κατάλογο με 
διαδικασίες εγγραφής νέας ποικιλίας. 

Άρθρο 13 

ΜΕΤΡΑ ΕΠΙ ΑΜΦΙΒΟΛΙΩΝ 

1. Το Ινστιτούτο Ελέγχου Ποικιλιών υποχρεούται όπως, 
σε περιπτώσεις αμφιβολιών που προκύπτουν μετά την 
αποδοχή μιας ποικιλίας να ενημερώνει και να παρέχει δι- 
ευκρινήσεις όσον αφορά την εκτίμηση της διακρίσεώς 
της ή της ονομασίας της κατά τη στιγμή της αποδοχής 
της. Η ενημέρωση και οι σχετικές διευκρινήσεις παρέχο¬ 
νται αμέσως στην πρώτη συνεδρίαση της Τεχνικής Επι¬ 
τροπής Πολ/κου Υλικού. 

2. Αν αποδειχθεί μετά την αποδοχή μιας ποικιλίας ότι 
δεν εκπληρώθηκε κατά τον χρόνο της αποδοχής ο όρος 
της διακρίσεώς σύμφωνα με το άρθρο 5, η αποδοχή αντι¬ 
καθίσταται από άλλη απόφαση ή κατά περίπτωση, από 
ανάκληση, που συμφωνεί με την παρούσα απόφαση. Με 
αυτή την άλλη απόφαση, η ποικιλία δεν θεωρείται πλέον, 
από τη στιγμή της αρχικής της αποδοχής ως ποικιλία γνω¬ 
στή στην Κοινότητα κατά την έννοια του άρθρου 5 παρά¬ 
γραφο 1. 

3. Αν αποδειχθεί, μετά την αποδοχή μιας ποικιλίας, ότι η 
ονομασία της κατά την έννοια του άρθρου 9 δεν έγινε δε¬ 
κτή κατά την αποδοχή, η ονομασία προσαρμόζεται κατά 
τέτοιο τρόπο ώστε να είναι σύμφωνη με την απόφαση αυ¬ 
τή. Μετά από εισήγηση του Ινστιτούτο Ελέγχου Ποικιλιών 


και γνωμοδότηση της Τεχνικής Επιτροπής Πολ/κού Υλι¬ 
κού μπορεί να επιτραπεί η προηγούμενη ονομασία να εί¬ 
ναι δυνατόν προσωρινά να χρησιμοποιείται συμπληρω¬ 
ματικά. Οι λεπτομερείς κανόνες σύμφωνα με τους οποί¬ 
ους η προηγούμενη ονομασία μπορεί να χρησιμοποιείται 
συμπληρωματικά είναι δυνατόν να καθορίζονται με την 
Κοινοτική διαδικασία. 

Άρθρο 14 

ΑΝΑΚΛΗΣΗ ΑΠΟΔΟΧΗΣ 

1. Η αποδοχή μιας ποικιλίας ανακαλείται: 

α) Αν αποδειχθεί κατά τις εξετάσεις ότι η ποικιλία δεν εί¬ 
ναι πλέον σαφώς διακρινόμενη , σταθερή ή επαρκώς 
ομοιόμορφη. 

β) Αντο ζητήσουν ο ή οι υπεύθυνοιτης ποικιλίας. Η απο¬ 
δοχή όμως μιας ποικιλίας δεν ανακαλείται αν παραμείνει 
εξασφαλισμένη η διατήρηση της ποικιλίας. 

2. Η αποδοχή μιας ποικιλίας μπορεί να ανακληθεί αν: 

α) Αν δεν τηρηθούν οι νομοθετικές , κανονιστικές ή δι¬ 
οικητικές διατάξεις. 

β) Αν κατά την αίτηση αποδοχής ή τη διαδικασία της 
εξετάσεως , έχουν παρασχεθεί ψευδείς ή απατηλές πλη¬ 
ροφορίες , ως προς τα στοιχεία από τα οποία εξαρτάται η 
αποδοχή. 

γ) Αν δεν πληρούνται οι προϋποθέσεις και οι υποχρεώ¬ 
σεις περί διατήρησης ’όπως ορίζονται από την Υπουργική 
απόφαση 297562/1989 (ΦΕΚ 368/Β/1989) 

3. Η ανάκληση αποδοχής μιας ποικιλίας, πραγματοποι¬ 
είται με απόφαση του Υπουργού Γεωργίας μετά από ει¬ 
σήγηση του Ι.Ε.Π.Κ.Φ., εκτός της περιπτώσεως της πα- 
ραγρ. 1 α όπου απαιτείται και γνωμοδότηση της ΤΕΠΥ. 

Άρθρο 15 

ΔΙΑΓΡΑΦΗ ΠΟΙΚΙΛΙΑΣ ΑΠΟ ΤΟΝ ΚΑΤΑΛΟΓΟ 

1. Μια ποικιλία διαγράφεται από τον κατάλογο , αν ανα¬ 
κληθεί η αποδοχή της ποικιλίας αυτής ή αν έχει λήξει η πε¬ 
ρίοδος ισχύος της αποδοχής. Η διαγραφή γίνεται κατόπιν 
γνωμοδοτήσεως της ΤΕΠΥ και δημοσιεύεται επίσημα. 

2. Μπορεί να παρέχεται προθεσμία διαθέσεως για την 
πιστοποίηση και εμπορία των σπόρων προς σπορά ή των 
φυτών προς φύτευση , το αργότερο μέχρι την 30η Ιουνί¬ 
ου του τρίτου έτους , μετά την λήξη ισχύος της αποδοχής. 
Για τις ποικιλίες που έχουν περιληφθεί, βάσει του άρθρου 
16 παραγ. 1, στον κοινό κατάλογο των ποικιλιών η προθε¬ 
σμία διαθέσεως που λήγει τελευταία μεταξύ αυτών που 
παρέχονται από τα διάφορα Κράτη Μέλη αποδοχής , βά¬ 
σει του πρώτου εδαφίου , εφαρμόζεται στην εμπορία σε 
άλατα Κράτη Μέλη , στο μέτρο που οι σπόροι προς σπο¬ 
ρά ή τα φυτά προς φύτευση της σχετικής ποικιλίας δεν 
υπέστησαν κανένα περιορισμό εμπορίας όσον αφοράτην 
ποικιλία. 

Άρθρο 16 

Περιορισμοί εμπορίας 

1. Οι σπόροι σποράς ποικιλιών που έχουν γίνει αποδε¬ 
κτές σύμφωνα με τις διατάξεις της απόφασης αυτής, από 
τη δημοσίευση στον Κοινό Κατάλογο, δεν υπόκεινται σε 
κανένα περιορισμό εμπορίας ως προς την ποικιλία 

2. Ύστερα από αίτηση η οποία διεκπεραιώνεται σύμ¬ 
φωνα με την Κοινοτική διαδικασία κατά περίπτωση, μπο¬ 
ρεί να επιτρέπεται στη χώρα μας, να απαγορεύει στο σύ¬ 
νολο ή σε τμήμα της επικράτειας , τη χρήση της ποικι¬ 
λίας ή να ορίζει τις κατάλληλες προϋποθέσεις για την 

καλλιέργεια της ποικιλίας και στην περίπτωση που προ- 
βλέπεται στο στοιχείο γ) , προϋποθέσεις για τη χρήση 
των προϊόντων που προέρχονται από την καλλιέργεια 
της : 

α) Αν αποδειχθεί ότι η καλλιέργεια της ποικιλίας αυτής, 
θα μπορούσε να βλάψει, από φυτοϋγειονομική άποψη , 
την καλλιέργεια άλλων ποικιλιών ή ειδών ή 

β) Αν διαπιστωθεί, βάσει των επίσημων εξετάσεων καλ¬ 
λιέργειας οι οποίες πραγματοποιούνται στη χώρα μας, η 
οποία υπέβαλλε την αίτηση, κατ'εφαρμογήν αναλογικώς, 
των διατάξεων του άρθρου 5 παραγ. 4 , ότι η ποικιλία δεν 
παράγει , σε κανένα τμήμα του εδάφους της, αποτελέ¬ 
σματα που αντιστοιχούν σε εκείνα που επετεύχθησαν με 
μια άλλη, συγκρίσιμη ποικιλία, αποδεκτή στο έδαφος της 
χώρας μας, ή αν είναι γνωστό ότι η ποικιλία δεν είναι κα¬ 
τάλληλη για καλλιέργεια σε κανένα τμήμα του εδάφους 
της , λόγω της φύσης της ή της κατηγορίας ωρίμανσης 
στην οποία ανήκει. Η αίτηση υποβάλλεται πριν από το τέ¬ 
λος του τρίτου ημερολογιακού έτους που ακολουθεί την 
αποδοχή της ποικιλίας. 

γ. αν υπάρχουν βάσιμοι λόγοι, εκτός εκείνων που ήδη 
έχουν αναφερθεί ή όσων έχουν αναφερθεί ενδεχομένως 
κατά την διαδικασία του άρθρου 10 παραγ. 2, αν πιστεύε¬ 
ται ότι η ποικιλία ενέχει κινδύνους για την υγεία του αν¬ 
θρώπου ή για το περιβάλλον. 

Άρθρο 17 

Μέτρα διασφάλισης 

Αν διαπιστωθεί ότι στη χώρα μας η καλλιέργεια μιας ποι¬ 
κιλίας, εγγεγραμμένης στον κοινό κατάλογο ποικιλιών, εί¬ 
ναι δυνατόν να βλάψει από φυτοϋγειονομική άποψη, την 
καλλιέργεια άλλων ποικιλιών ή ειδών ή ενέχει κινδύνους 
για το περιβάλλον ή την ανθρώπινη υγεία, μπορεί να επι- 
τραπεί κατόπιν αιτήσεως και σύμφωνα με την Κοινοτική 
διαδικασία κατά περίπτωση η απαγόρευση της εμπορίας 
των σπόρων προς σπορά ή των φυτών προς φύτευση της 
εν λόγω ποικιλίας στο σύνολο ή σε τμήμα της επικράτειας 
μας. Αν υπάρχει άμεσος κίνδυνος διάδοσης επιβλαβών 
οργανισμών ή άμεσος κίνδυνος για την ανθρώπινη υγεία 
ή το περιβάλλον, ο Υπουργός Γεωργίας με απόφασή του 
μπορεί να προβεί στην απαγόρευση αυτή συγχρόνως με 
την κατάθεση της αίτησης και μέχρι την οριστική απόφα¬ 
ση η οποία πρέπει να ληφθεί εντός τριών μηνών με την 
Κοινοτική Διαδικασία, κατά περίπτωση. 

Άρθρο 17 

Μέτρα διασφάλισης 

Αν διαπιστωθεί ότι στη χώρα μας η καλλιέργεια μιας ποι¬ 
κιλίας , εγγεγραμμένης στον κοινό κατάλογο ποικιλιών , 
είναι δυνατόν να βλάψει από φυτοϋγειονομική άποψη , 
την καλλιέργεια άλλων ποικιλιών ή ειδών ή ενέχει κινδύ¬ 
νους για το περιβάλλον ή την ανθρώπινη υγεία, μπορεί να 
επιτραπεί κατόπιν αιτήσεως και σύμφωνα με την Κοινοτι¬ 
κή διαδικασία κατά περίπτωση η απαγόρευση της εμπο¬ 
ρίας των σπόρων προς σπορά ή των φυτών προς φύτευ¬ 
ση της εν λόγω ποικιλίας στο σύνολο ή σε τμήμα επικρά¬ 
τειας μας. Αν υπάρχει άμεσος κίνδυνος διάδοσης 
επιβλαβών οργανισμών ή άμεσος κίνδυνος για την αν¬ 
θρώπινη υγεία ή το περιβάλλον. Η χώρα μας μπορεί να 
προβεί στην απαγόρευση αυτή συγχρόνως με την κατά¬ 
θεση της αίτησης και μέχρι την οριστική απόφαση η οποία 
πρέπει να ληφθεί εντός τριών μηνών με την Κοινοτική δια¬ 
δικασία , κατά περίπτωση. 


Άρθρο 18 

Εγγραφή φυτικών γενετικών πόρων 

1. Με την Κοινοτική διαδικασία, μπορεί να καθορίζονται 
ειδικές προϋποθέσεις για να λαμβάνονται υπόψη οι εξελί¬ 
ξεις σε ότι αφοράτους όρους εμπορίας των σπόρων προς 
σπορά που έχουν υποστεί χημική επεξεργασία. 

2. Με την επιφύλαξη του κανονισμού (ΕΚ) αριθ. 1467/94 
του Συμβουλίου της 20ης Ιουνίου 1994 για τη διατήρηση 
, τον χαρακτηρισμό , τη συλλογή και τη χρησιμοποίηση 
των γενετικών πόρων στη γεωργία, με τη κοινοτική διαδι¬ 
κασία , καθορίζονται ειδικές προϋποθέσεις για να λαμβά- 
νονται υπόψη οι εξελίξεις της επί τόπου (ίη είΐυ) διατήρη¬ 
σης και της αειφόρου χρήσης των φυτικών γενετικών πό¬ 
ρων, μέσω της καλλιέργειας και της εμπορίας σπόρων 
προς σπορά , ντόπιων αβελτίωτων ποικιλιών ή ποικιλιών 
που είναι φυσικά προσαρμοσμένες στις τοπικές και περι¬ 
φερειακές συνθήκες και απειλούνται από γενετική εξα¬ 
φάνιση. 

3. Οι ειδικές προϋποθέσεις που αναφέρονται στην πα- 
ράγ. 2 του άρθρου αυτού περιλαμβάνουν ειδικότερα τα 
ακόλουθα σημεία: 

α) Οι ντόπιες αβελτίωτες ποικιλίες και οι ποικιλίες εγκρί- 
νονται σύμφωνα με τις διατάξεις της απόφασης αυτής. Η 
διαδικασία επίσημης αποδοχής πρέπει να λαμβάνει υπό¬ 
ψη τα ειδικά ποιοτικά χαρακτηριστικά και τις σχετικές 
απαιτήσεις. Π ρέπει να λαμβάνονται επίσης ιδιαίτερα υπό¬ 
ψη , τα αποτελέσματα ανεπίσημων δοκιμών και οι γνώσεις 
που έχουν αποκτηθεί από την πρακτική πείρα κατά τη 
διάρκειατης καλλιέργειας, του πολλαπλασιασμού καιτης 
χρήσης, καθώς και οι λεπτομερείς περιγραφές των ποικι¬ 
λιών και των σχετικών ονομασιών , όπως έχουν γνωστο¬ 
ποιηθεί στο Ινστιτούτο Ελέγχου Ποικιλιών. Στην περίπτω¬ 
ση που αυτά επαρκούν, πρέπει να προβλέπεται εξαίρεση 
από την προβλεπόμενη επίσημη εξέταση. Μετά την απο¬ 
δοχή της η συγκεκριμένη αβελτίωτη ντόπια ποικιλία ή ποι¬ 
κιλία καταγράφεται ως ποικιλία προς διατήρηση στον 
Εθνικό και στον Κοινό κατάλογο 

β) Οι ανάλογοι ποσοτικοί περιορισμοί. 

Άρθρο 19 

Λήξη αποδοχής ποικιλίας 

Όταν μια ποικιλία παύει να είναι αποδεκτή σε ένα άλλο 
Κράτος Μέλοςτο οποίο αρχικώς είχε αποδεχθείτην εν λό¬ 
γω ποικιλία , μπορεί να διατηρηθεί στην χώρα μας η απο¬ 
δοχή της ποικιλίας αυτής αν ισχύουν οι όροι αποδοχής 
διατήρησης στη χώρα μας και εφ'όσον είναι εξασφαλι¬ 
σμένη η διατήρηση της ποικιλίας. 

Άρθρο 20 
Πεδίο εφαρμογής 

Η απόφαση αυτή δεν εφαρμόζεται στις ποικιλίες των 
οποίων οι σπόροι προς σπορά ή τα φυτά προς φύτευση εί¬ 
ναι αποδεδειγμένο ότι προορίζονται για εξαγωγή προς 
τρίτες χώρες 

Άρθρο 21 

Λοιπή Εθνική νομοθεσία 

Με την επιφύλαξη των διατάξεων των άρθρων 16 και 17 
η απόφαση αυτή δεν θίγει τις διατάξεις της Εθνικής νο¬ 
μοθεσίας , οι οποίες δικαιολογούνται για λόγους προστα¬ 
σίας της υγείας και της ζωής των ανθρώπων και ζώων ή 
προφυλάξεως των φυτών , ή προστασίας της βιομηχανι¬ 
κής ή εμπορικής ιδιοκτησίας. 

Άρθρο 22 

Καταργούμενες διατάξεις 

Οι αποφάσεις του Υπουργού Γεωργίας. 
α. Αριθ. 440756/30.12.85 (ΦΕΚ 124Β/86) 
β. Αριθ. 454372/3.2.87 (ΦΕΚ 111Β/87) και 
γ. Αριθ. 320696/24.7.87 (ΦΕΚ445Β/87) 


ως προς το μέρος που αφορούν τα καλλιεργούμενα γε¬ 
ωργικά είδη καταργούνται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΓΕΩΡΓΙΑΣ 

ΓΙΑΝΝΟΣ ΠΑΠΑΝΤΩΝΙΟΥ ΚΩΝ/ΝΟΣ ΒΡΕΤΤΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




